Britt Karin Larsen

**Britt Karin Larsen** (født 16. april 1945) er en norsk lyriker og forfatter. Larsen debuterte som lyriker i 1978 med *5mg blues og andre dikt*. Hennes romandebut ''I ly for regnet'' fikk 1. pris i Tidens romankonkurranse 1990. Larsen har en stor produksjon av diktsamlinger og romaner bak seg. Hun er særlig kjent for sine romansykluser om taterfolket i Norge og om livet på Finnskogen, som har som fellestrekk at forfatteren har gjort omfattende studier av de to minoritetskulturene for å kunne skape et levende bakteppe for handlingen i bøkene.

### Tater-trilogien
Larsen fikk et litterært gjennombrudd med sin roman-trilogi om taterne,* De som ser etter tegn* (1997), *De usynliges by* (1998) og *Sangen om løpende hester* (1999). Trilogien er blitt kalt et litterært monument over romanifolket i Norge. Larsen ble belønnet med Norsk PENs ytringsfrihetspris, Ossietzky-prisen, i 2000.

Allerede i sakprosaboken *Engang var vi som vinden*, som ble utgitt i 1991, hadde Larsen skrevet om taterfolkets historie og erfaringer som norsk minoritet. Bokens undertittel *Samtaler med en norsk minoritet* viser til at boken ble til ved at Larsen intervjuet et stort antall norske rom om deres egen og deres slekts opplevelser, og om muntlige overleveringer om taternes historie.

### Finnskogen-romanene
I 2009 ga Larsen ut den første romanen i en syklus som etter hvert skulle omfatte sju romaner om skogfinnenes levesett og erfaringer. Den første boken, *Det vokser et tre i Mostamägg*, ble nominert til P2-lytternes romanpris for 2009. De neste bindene i syklusen er *Himmelbjørnens skog* (2010), *Som steinen skinner* (2011), *Før snøen kommer* (2012), *Det synger i lauvet* (2013), *Slik treet faller* (2013), og *Kaldere mot natten* (2015)*.*

## Bibliografi
* 1978: *5 mg blues og andre dikt* &ndash; dikt
* 1981: *Kniven skal du ta vare på* &ndash; dikt
* 1983: *Før stengetid* &ndash; dikt
* 1986: *Hvorfor venter vi her?* &ndash; dikt
* 1989: *Du er likevel til. Brev til et barn som ikke ble født* &ndash; prosatekster
* 1990: *Ingenting er helt som før* &ndash; barnebok
* 1990: *[[I ly for regnet]]* &ndash; roman
* 1991: *Ørkenhagen* &ndash; dikt
* 1991: *Engang var vi som vinden : Samtaler med en norsk minoritet* &ndash; sakprosa (Etterord av Bjørn Westlie)
* 1991: *Det nye havet* &ndash; barnebok (Illustrert av Torill Marø Henrichsen)
* 1992: *Alexanders hemmelighet* &ndash; barnebok
* 1993: *Ormens øye* &ndash; roman
* 1994: *Reise om høsten* &ndash; roman
* 1995: *Som snøen faller* &ndash; roman
* 1996: *Munnen i gresset* &ndash; roman
* *Tater-trilogien*:
** 1997: *De som ser etter tegn* &ndash; roman
** 1998: *De usynliges by* &ndash; roman
** 1999: *Sangen om løpende hester* &ndash; roman
* 2000: *Å finne en skog* &ndash; dikt
* 2001: *Vesle-Hjalmar og kilden* &ndash; barnebok (Medforfatter Liv Borge. Illustrert av Torill Marø Henrichsen)
* 2001: *Et annet folk* &ndash; dokumentar
* 2001: *Duggpunkt ved daggry* &ndash; roman
* 2002: *Det kan komme fine dager* &ndash; roman
* 2003: *Fortellinger om kjærlighet* &ndash; roman
* 2004: *Som kjærlighet, nesten. En bok om alkohol* &ndash; sakprosa (Medforfatter Tor Georg Danielsen)
* 2007: *Den humpete veien til førerkortet* &ndash; dokumentar
* 2009: *Vesle- Hjalmar og vinterslottet* &ndash; barnebok sammen med Liv Andersen (2009)
* *Finnskogen-syklusen:*
** 2009: *Det vokser et tre i Mostamägg* &ndash; roman
** 2010: *Himmelbjørnens skog* &ndash; roman
** 2011: *Som steinen skinner* &ndash; roman
** 2012: *Før snøen kommer* &ndash; roman
** 2013: *Det synger i lauvet* &ndash; roman
** 2013: *Slik treet faller* &ndash; roman
** 2015: *Kaldere mot natten* &ndash; roman
* 2011: *Den lykkelige vandreboka* &ndash; dokumentar
* 2017: *Av lys er du kommet* &ndash; roman, Cappelen Damm
* 2019: *Berøringen* &ndash; roman, Cappelen Damm (ISBN 9788202621575)
* 2020: *Fuglene tar ikke telefonen* &ndash; noveller, Cappelen Damm (ISBN 9788202679644)
* 2021: *Kanskje kommer tante Brit* &ndash; dokumentar, eget forlag
* 2021: *Som hunder om natta* &ndash; roman, Cappelen Damm (ISBN 9788202730505)

## Priser
* Gyldendals legat 1993
* Sarpsborgprisen 1998
* Hedmark fylkeskommunes kulturpris 1998
* Ossietzkyprisen 2000
* Riksmålsforbundets litteraturpris 2001
* Amalie Skram-prisen 2001
* Dobloug-prisen 2014

## Referanser


## Kilder
*Presentasjon av Britt Karin Larsen i Forfatterkatalogen på Forfattersentrums nettsider

## Eksterne lenker
* Britt Karin Larsen i NRK Forfatter
* Digitaliserte bøker av Larsen hos Nasjonalbiblioteket.
* Britt Karin Larsen  i Cappelen Damm